บาทเปิด 33.10 แข็งค่า
เงินบาทเปิดตลาด 33.10 แข็งค่าหลังดอลลาร์ร่วง จับตาตัวเลขจ้างงานนอกภาคเกษตรสหรัฐฯ
3 พ.ย. 2560

เงินบาทเปิดตลาด 33.10 แข็งค่าหลังดอลลาร์ร่วง จับตาตัวเลขจ้างงานนอกภาคเกษตรสหรัฐฯนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 33.10 บาท/ดอลลาร์ แข็งค่าจากเย็นวานนี้ที่อยู่ที่ระดับ 33.11/13 บาท/ดอลลาร์"เมื่อคืนดอลลาร์เผชิญแรงเทขายทำให้อ่อนค่าเมื่อเทียบกับสกุลเงินสำคัญยกเว้นปอนด์ เงินปอนด์เป็นสกุลเดียวที่อ่อนค่าหลังจากธนาคารกลางอังกฤษประกาศขึ้นอัตราดอกเบี้ย แต่ส่งสัญญาณว่าในระยะถัดไปจะขึ้นอย่างช้าๆ ขณะที่ดอลลาร์ได้ประธานเฟดคนใหม่และมีความชัดเจนเกี่ยวกับแผนปฏิรูปภาษี ตอนนี้รอตัวเลขการจ้างงานนอกภาคเกษตรของสหรัฐฯคืนนี้"นักบริหารเงินกล่าวนักบริหารเงิน คาดว่า วันนี้เงินบาทจะเคลื่อนไหวในกรอบ 33.05-33.15 บาท/ดอลลาร์